# **Általános információk:**

**Tanterv:** Építészmérnöki osztatlan szak,

Építészmérnöki és Építőművész alapképzési szak

**Tantárgy neve: Építészeti elmélet 1**

**Tantárgy kódja:** EPE349MNEM

**Szemeszter:** 2

**Kreditek száma:** 3

**A heti órák elosztása:** 2/0/0

**Értékelés:** vizsga (v)

**Előfeltételek: -**

Tantárgy felelős: Dr. habil. Katona Vilmos, egyetemi docens

Iroda: 7624 Magyarország, Pécs, Boszorkány u. 2. B-334

E-mail: katona.vilmos@mik.pte.hu

Munkahelyi telefon: +36 72 503 650 / 23811

Oktatók: Dr. habil. Katona Vilmos, egyetemi docens

Iroda: 7624 Magyarország, Pécs, Boszorkány u. 2. B-334

E-mail: katona.vilmos@mik.pte.hu

Munkahelyi telefon: +36 72 503 650 / 23811

## Tárgyleírás:

A 19–20. század építészetének meghatározó törekvései. A műfajok és az alkotók társadalmi helyzetének változásai. Modernista törekvések Európában. Avantgárd csoportosulások és programjuk a századelőn. Építészet, képző- és iparművészet a két világháború között. A tömegkultúra hatása a II. világháborút követő évtizedekben. Konceptuális törekvések az 1960-as években. Mindezek kapcsolatai az egyes történeti korok és kultúrák építészeti és művészeti programjaival. Reflexiók és párhuzamok hagyomány és újszerűség összefüggésében.

## Oktatás célja:

A kurzus nem korlátozódik a megjelölt korszak kronologikus ismertetésére. Elsődleges feladata a közelebbről vizsgált időszakon túlmutató alkotói megközelítések, konfrontációk, személyes utak és elméletek komplex tudásanyagának átadása, amelyben meghatározó szerep jut a visszatérő alkotói habitusok és toposzok korszakokon átívelő felismerésének. Mindehhez szükséges az építészet- és művészettörténet vertikális elemzésének képessége, amelynek kifejlesztését különböző történeti és kulturális folyamatok párhuzamos elemzésén keresztül segíti a kurzus. A hermeneutikai kivetítések térben és időben, a régmúlt és a jövő irányában egyaránt bekövetkeznek, aminek célja a későbbi szemeszterek részletes építészet- és művészettörténeti tanulmányainak megalapozása, belső összefüggéseik megvilágítása, és a tanulságok alapján alapvető tervezői szempontok feltárása a kreatív stúdiumok számára.

## Tantárgy tartalma:

Az előadások során a hallgatók megismerik a tervezői gyakorlat 19. században kiérlelt hagyományos alapfogalmait, elsősorban a forma, a funkció és a szerkezet összefüggéseit, a hely, a tér és a tömeg szerepét, valamint a lépték, arány, ritmus és kompozíció szabályait. A fogalmi előadásokat a tektonika és a stílus 19. századi koncepciójának részletes kifejtése zárja. Hagyomány és modernitás kérdését 20. századi iskolák és alkotómódszerek tanulságain át járjuk körül, különös tekintettel a premodern irányzatokra, az orosz konstruktivizmusra, a Bauhaus iskolára, az amerikai késő historizmusra, az art déco, a modern és a modern organikus irányzatokra. Utópia és idill témakörében kortárs jövőképek és történeti korok kiemelt példáinak összevetése zárja a félévet.

A tantárgyhoz kapcsolódó információk és segédletek a Neptun Meet Street felületen elérhetők.

A távoktatás a Microsoft Office 365 rendszerén belül a Teams szolgáltatásban fog történni.

## Számonkérés és értékelés menete:

A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudományegyetem Tanulmányi és Vizsgaszabályzata (TVSZ) az irányadó.

A félév értékelése két részből áll. A hallgatók az előadásokon diszkurzív jelleggel vesznek részt. A szorgalmi időszak végéig a tananyagban megismert szempontok elsajátítását és önálló témafeldolgozási képességeiket rövidfilm készítésével bizonyítják (40%). Ezt írásbeli vizsga követi, amely az előadások elméleti anyagát kéri számon (60%). A vizsga személyes vagy online a Microsoft Office 365 Teams értekezlet felületén. A vizsgán nincsenek tételek, a vizsgáztató az órákon leadott anyagot kéri számon a megjelölt tematikának megfelelően, amelynek kreatív feldolgozása a hallgató feladata. A két jegy (produkció és vizsga) százalékokban meghatározott súlyozott átlagából adódik a féléves teljesítmény érdemjegye. A félév elismeréséhez kiadott feladat teljesítése szükséges. A vizsga kiváltására és megajánlott jegy szerzésére nincs lehetőség.

## Követelmények a szorgalmi időszakban:

Az elméleti foglalkozások legalább 70%-án való igazolt jelenlét a félév aláírásának feltétele. 3-4 fős csoportokban dolgozva csoportoként 5 perces videót készítenek Pécs és környéke egy-egy szabadon választott közteréről. A videóban elmesélik a köztér történetét, bemutatják épületeit és képzőművészeti alkotásait. A csoportoknak a közölt információk pontosságán túl törekedniük kell a bemutatás eredetiségére, produkciós értékére, beépített hangulatelemeinek kifejezőértékére, a vizuális kommunikáció minőségére, az ismeretek átadásának személyességére. A produkciót a szorgalmi időszak utolsó tanítási napjáig legalább 720p minőségben hozzáférhetővé kell tenni a Youtube-on, és a Microsoft Office 365 Teams felületén megosztani a hozzá tartozó elérési linket. A videó leírásában fel kell tüntetni az alkotók nevét. Korábbi félévekben készített produkció nem fogadható el. A munka határidőn túli pótlására lehetőség nincs.

**Féléves teljesítmény értékelése:**

|  |  |
| --- | --- |
| **Érdemjegy** | **Teljesítmény százalékban** |
| jeles (5) | 85%-tól |
| jó (4) | 70%-tól |
| közepes (3) | 55%-tól |
| elégséges (2) | 40%-tól |
| elégtelen (1) | 40% alatt |

## Kötelező irodalom:

Katona Vilmos, szerk. (2021): *Szimmetria az építészetben*. Terc, Budapest. Fejezetek: I/1-5; II/1; IV/1; V/1.

Frampton, Kenneth (2009): *A modern építészet kritikai története*. Terc, Budapest. Fejezetek: II/2, 3, 8, 14, 16, 17, 18, 22; III/1, 5.

## Ajánlott irodalom:

Amy Dempsey (2003): *A modern művészet története*. Képzőművészeti Kiadó, Budapest.

Bonta János (2002): *Modern építészet 1911-2000*. Terc, Budapest.

Cságoly Ferenc, szerk. (2004): *Középületek*. Terc, Budapest.

Droste, Magdalena (2003): *Bauhaus 1919-1933*. Taschen/Vince, Budapest.

Forgács Éva (2010): *Bauhaus*. Jelenkor Kiadó, Budapest.

Kalmár Miklós (2016): *Historizmus.* Nemzeti Tankönyvkiadó, Budapest.

Kerékgyártó Béla, szerk. (2000): *A mérhető és a mérhetetlen. Építészeti írások a huszadik századból*. Typotex, Budapest.

Lukovich Tamás (2016): *Lenyűgöző labirintus.* Terc, Budapest.

Pevsner, Nikolaus (1977): *A modern formatervezés úttörői*. Gondolat, Budapest.

Szentkirályi Zoltán (2004): *Az építészet világtörténete*. Terc, Budapest.

Vámossy Ferenc (2002): *A Modern Mozgalom és a későmodern.* Nemzeti Tankönyvkiadó, Budapest.

Werner Hoffmann (1982): *A modern művészet alapfogalmai*. Corvina, Budapest.

Szakmai folyóiratok: *Metszet*, *Magyar Építőművészet*, *Octogon*, *El Croquis*, *U+A*, *JA*, *Domus*, *Abita-re*, *Architectural Review*, *A40*, *Hauser*, *Detail*.

Az előadó által összeállított jegyzet és az előadó publikációi: <https://medbiotech.academia.edu/VilmosKatonaPhD>

## Metodika és szempontrendszer:

A tantárgy folyamatos kommunikáción alapszik az oktatók és a hallgatók között az előadások során. Szükséges az aktív részvétel az elméleti előadásokon, az egyéni kérdésfeltevésre és az önálló gondolkodás képességének fejlesztése. Csoportos kutatómunka és teamwork a féléves feladat kidolgozása során. A munka értékelésnél a közölt információk pontosságán túl osztályzási szempont a bemutatás eredetisége, produkciós értéke, beépített hangulatelemeinek kifejezőértéke, a vizuális kommunikáció minősége, az ismeretek átadásának személyessége. A vizsga pozitív értékeléséhez az ismeretek elsajátításán kívül önálló gondolatok és releváns elméleti kérdések megfogalmazása is szükséges.

## Program heti bontásban:

|  |  |  |  |
| --- | --- | --- | --- |
| **Hét** | **Tevékenység** | **Téma** | **Tananyag** |
| 1 | elméleti előadás (ea) | Tér és hely | <https://youtu.be/hoKVbZegR7Y> |
| 2 | ea | Terek és térrendszerek | <https://youtu.be/H5gu8r9_ujs> |
| 3 | ea | Lépték és arány | <https://youtu.be/BseNVMdmGqE> |
| 4 | ea | Ritmus és kompozíció | <https://youtu.be/Uk7quto3lzI> |
| 5 | ea | Tektonika egykor és ma | <https://youtu.be/w73n0FBAc6I> |
| 6 | ea | Konstruktivizmus és premodern | <https://youtu.be/bgEkh6I0xc0> |
| 7 | ea | Bauhaus és nemzetközi stílus | <https://youtu.be/CJ_icmeKEfw> |
| 8 | ea | Art déco és Amerika | <https://youtu.be/E6TtSkYVYBI> |
| 9 | szünet | Húsvét | - |
| 10 | szünet | Pollack Expó | - |
| 11 | ea | Organikus irányzatok | <https://youtu.be/ZOWABKa7hdg> |
| 12 | ea | Kubizmus | <https://youtu.be/yBma9HBi7Js> |
| 13 | ea | Plaszticizmus és strukturalizmus | <https://youtu.be/RvB31h320r4> |
| 14 | ea | Idill és utópia | <https://youtu.be/8P7DoU4l874> |
| 15 | ea + feladat leadása | Homlokzatok | <https://youtu.be/Vsf0-E4bbw4> |

A tantárgyi program részleteiben történő változtatás jogát a félév során fenntartjuk, melyről a hallgatókat minden esetben idejében tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.